PZL W-3 Sokół

PZL W-3 Sokół je poľský dvojmotorový viacúčelový vrtuľník strednej hmotnostnej kategórie so štvorlistovým nosným a trojlistovým tlačným vyrovnávacím rotorom. Vrtuľník vyrába spoločnosť PZL-Świdnik (teraz AgustaWestland Świdnik).

Vývoj 

Vrtuľník W-3 Sokół je prvý vrtuľník, ktorý bol vyvinutý a sériovo vyrábaný výhradne v Poľsku. Jeho vývoj začal v roku 1973. Prvý raz vzlietol 16. novembra 1979, ukázali sa však jeho nedostatky. Preto sa pokračovalo vo vývoji a 6. mája 1982 vzlietol ďalší prototyp, ktorý mal zásadné konštrukčné zmeny. Od tohoto dátumu bol tiež certifikovaný v Poľsku, Rusku, Spojených štátoch a v Nemecku. Vývoj vrtuľníka vychádzal zo sovietskeho ľahkého modelu Mil Mi-2, ktorý bol vyrábaný licenčne v Poľsku od roku 1962. Vrtuľník sa začal vyrábať v roku 1985, ale jeho produkcia bola na začiatku výroby nízka. Certifikáciu FAR-29 (Federal Aviation Regulations) získal v USA v máji 1993. V decembri toho istého roku bola rovnaká certifikácia udelená aj Nemecku.

W-3 Sokół je vrtuľník klasickej koncepcie, ktorý využíva dva turbohriadeľové motory PZL-10W. Je využívaný na vojenské účely, pre potreby leteckej záchrannej služby, na pátranie, ako civilný dopravný vrtuľník, pre VIP lety a ďalšie účely. V poradí stý kus bol dokončený v júni 1996.

Varianty

Civilné verzie 
 W-3 Sokół : Základná civilná viacúčelová verzia.
 W-3A Sokół : Verzia s certifikáciou FAR-29.
 W-3AS Sokół
 W-3A2 Sokół
 W-3AM Sokół

Vojenské verzie 
 W-3T Sokół: Základná transportná verzia
 W-3P Sokół : Vojenská transportná verzia pre prepravu pasažierov užívaná poľským námorníctvom.
 W-3S Sokół : Verzia pre VIP transport užívaná poľskými vzdušnými silami.
 W-3W / W-3WA Sokół : Vojenská verzia vybavená 23 mm kanónom užívaná na podporu pozemných síl. Verzia W-3SA má certifikáciu FAR-29.
 W-3R Sokół : Verzia v zdravotníckej konfigurácii určená pre potreby leteckej záchrannej služby.
 W-3RL Sokół : Verzia pre službu SAR užívaná poľskými vzdušnými silami.
 W-3RM / W-3WARM Anakonda : SAR verzia, variant W-3WARM má certifikáciu FAR-29.
 W-3PSOT / W-3PPD Gipsówka
 W-3RR Procjon: Verzia pre radioelektronický boj.
 W-3PL Głuszec

Prototypy 
 W-3B Jastrząb : Bojová verzia.
 W-3K Huzar
 W-3L Sokół Long
 W-3MS Sokół
 W-3U Salamandra: Vojenská verzia vybavená avionikou stroja Mil Mi-24. Bol vyrobený len jeden kus, ktorý bol neskôr prestavaný na transportnú verziu a predaný do Myanmaru.
 W-3U-1 Aligator : Verzia pre protiponorkový boj.
 W-3WB Huzar
 W-3WS Sokół

Špecifikácia (W-3A)

Technické údaje 
 
 Posádka: 2 piloti alebo 1 pilot a letový inžinier
 Užitočná záťaž: 12 cestujúcich
 Priemer rotoru: 15,70 m
 Dĺžka trupu: 14,21 m
 Výška: 5,14 m
 Plocha rotoru: 193,6 m²
 Prázdna hmotnosť: 3850 kg
 Maximálna vzletová hmotnosť: 6400 kg
 Pohonná jednotka: 2× turbohriadeľový motor WSKPZL Rzeszów PZL-10W, každý o výkone 670 kW

Výkony 
 Maximálna rýchlosť: 260 km/h
 Cestovná rýchlosť: 234 km/h
 Stúpavosť pri zemi: 10 m/s
 Praktický dostup: 5100 m
 Dolet: 745 km

Iné projekty

Externé odkazy 
 LZS letiště Plzeň-Líně oficiálne stránky
 Vojenská záchranka v Líních vrtulnik.cz
 PZL-Świdnik oficiálne stránky
 História výroby vrtuľníkov W-3A Sokół  Helicopter DataBase

Zdroj 

Vrtuľníky
W003 Sokół